b'\n_START_ARTICLE_\nOti\xc5\xa1\xc4\x8danec\n_START_SECTION_\nZdravljenje\n_START_PARAGRAPH_\nNa voljo so pripravki za odstranjevanje kurjih o\xc4\x8des v obliki obli\xc5\xbeev, teko\xc4\x8dine, mazil, pisal itd., ki vsebujejo keratolitik, kot je salicilna kislina. Keratolitik raztaplja keratin in s tem odstranjujejo odmrlo ko\xc5\xbeo. \xc4\x8ce pri bolniku dejavnik, ki je povzro\xc4\x8dil nastanek oti\xc5\xa1\xc4\x8danca, \xc5\xa1e naprej ostaja, se praviloma oti\xc5\xa1\xc4\x8danec ponovi. Zato je pomembno dejavnik odkriti in se mu izogibati (na primer prenehanje uporabe neudobne obutve, uporaba posebnih vlo\xc5\xbekov v obuvalu ...). V skrajnej\xc5\xa1ih primerih, ko je vzrok nepravilna hoja, je smiselno, da bolnik popravi hojo. \xc4\x8ce ni mo\xc5\xbena druga oblika zdravljenja, je v\xc4\x8dasih potreben kirur\xc5\xa1ki poseg.'